कर्जमाफी और प्याज पर MSP की मांग उठाएंगे; नासिक से मुंबई तक निकाल रहे पैदल मार्च
Maharashtra Mumbai Nashik Farmers Protest Update - All India Kisan Sabha (AIKS) किसानों के प्रतिनिधिमंडल से आज महाराष्ट्र के सीएम एकनाथ शिंदे और डिप्टी सीएम देवेंद्र फड़नवीस मुलाकात करेंगे।
कर्जमाफी और प्याज पर MSP समेत कई मांगों को लेकर नासिक से मुंबई तक पैदल मार्च निकाल रहे किसानों के प्रतिनिधिमंडल से आज महाराष्ट्र के CM एकनाथ शिंदे और डिप्टी CM देवेंद्र फड़नवीस मुलाकात करेंगे। ये मीटिंग मुबंई में होगी और इसमें संबंधित मंत्री और सीनियर अधिकारी भी शामिल होंगे। इस दौरान किसान अपनी मांगों को सरकार के सामने उठाएंगे।
बुधवार रात मंत्रियों ने की थी मुलाकात
बुधवार रात को किसानों और आदिवासियों का पैदल मार्च ठाणे जिले में पहुंचा था। यहां राज्य सरकार के मंत्री दादा भूसे और अतुल सवे ने किसानों के प्रतिनिधिमंडल से मुलाकात की थी। किसानों का नेतृत्व कर रहे पूर्व विधायक जावी गावित ने बताया कि मंत्रियों ने हमारी 40% मांगों पर पॉजिटिव जवाब दिए हैं।
गावित ने बताया कि मंत्रियों ने उन्हें CM और डिप्टी CM के साथ बातचीत का न्योता दिया इसलिए हम मीटिंग में शामिल होंगे। लेकिन अगर हम सरकार के जवाबों से संतुष्ट नहीं हुए तो हमारा पैदल मार्च जारी रहेगा। हम चाहते हैं कि राज्य सरकार किसानों और आदिवासियों की समस्याओं को हल करने के लिए तुरंत कदम उठाए।
पहले मीटिंग करने की मांग ठुकराई थी
बुधवार को भी CM ने किसानों को मुंबई आकर बातचीत करने का न्योता दिया था, लेकिन तब किसानों ने उनकी मांग ठुकरा दी थी। मीडिया रिपोर्ट्स के मुताबिक, मंगलवार को किसानों की CM और डिप्टी CM के साथ मीटिंग होनी थी जिसे सरकार की तरफ से टाल दिया गया था। किसान इससे खुश नहीं थे और उन्होंने फैसला लिया कि वे सरकार से बातचीत करने के लिए मुंबई नहीं जाएंगे।
इसके बाद महाराष्ट्र सरकार के दो मंत्री किसानों से बातचीत के लिए ठाणे के शाहापुर आए और किसानों को मुंबई आकर CM-डिप्टी CM से बातचीत का न्योता दिया जिसे किसानों ने स्वीकार कर लिया।
ग्राफिक में देखें किसानों की मुख्य मांग
महाराष्ट्र में किसानों से जुड़ी ये खबरें भी पढ़ें... 
किसानों का पैदल मार्च, जैसे सड़क पर ड्रैगन चल रहा:नासिक से मुंबई तक 203 किमी का सफर, प्याज पर MSP की मांग
नासिक से शुरू हुआ किसानों का पैदल मार्च बुधवार को कसारा घाट से गुजरा। यहां ड्रोन से देखने पर ऐसा लगा मानो सड़क पर ड्रैगन चल रहा हो। ये किसान, आदिवासियों काे जमीन पर हक, प्याज पर MSP और कर्जमाफी की मांग कर रहे हैं। पूरी खबर पढ़ें
महाराष्ट्र विधानसभा में प्याज पर हंगामा:2 रुपए किलो में प्याज बेचने को मजबूर किसान, जानें कीमतों में गिरावट के कारण?
देश के तमाम खुदरा बाजारों में प्याज 15 से 25 रुपए प्रति किलो तक बिक रही है, लेकिन एशिया के सबसे बड़े प्याज बाजार नासिक में किसानों को इसे 2 से 4 रुपए प्रति किलो में बेचना पड़ रहा है। पिछली साल किसानों ने इस समय में प्याज 20 रुपए किलो में बेची थी। ऐसे में यहां अब किसान इस बार फायदा नहीं, नुकसान का हिसाब लगा रहे हैं। पूरी खबर पढ़ें
512 किलो प्याज के लिए किसान को मिले ₹2:₹1 किलो के भाव से खरीदी गई फसल, भाड़ा काटने के बाद बचे ₹2
महाराष्ट्र में सोलापुर जिले का एक किसान 70 किमी दूर प्याज बेचने गया था, लेकिन उसकी 512 किलो प्याज सिर्फ 1 रुपए प्रति किलो के भाव से खरीदी गई। इस तरह किसान को अपनी फसल के लिए 512 रुपए मिले, जिसमें फसल को बाजार तक पहुंचाने का भाड़ा हटाने के बाद उसे 2 रुपए का चेक दिया गया। व्यापारी का कहना है कि किसान के प्याज की क्वालिटी खराब थी। पूरी खबर पढ़ें